Ломніцкі маніхвэст
31 жніўня 1940 году сабраліся ў Татранскай Ломніцы дзеячы культуры, каб заняць пазыцыю да сучасных праблемаў славацкага жыцьця. Удзельнікаў ад імя Службы прапаганды прывітаў Д-р Ёзэф Амбруш. Сходам кіраваў пісьменьнік Тыда Ё. Гашпар. — Пісьменьнік Міла Урбан патлумачыў пазыцыю дзеячаў культуры да сёньняшняй палітычнай рэчаіснасьці. Рэфэраты чыталі дэпутат Д-р Францішак Грушоўскі пра задачы славацкае навукі, Д-р Станіслаў Мэч’яр пра прызначэньне й значэньне літаратурнае творчасьці, Д-р Ёзэф Цынчык пра выпрастаньне выяўленчага мастацтва й ўнів.  праф. Д-р Юрай Чэчэтка пра праблемы школьніцта й народнай асьветы — Па дакладным і ўсебаковым абмеркаваньні надзённых праблемаў занялі аднагалосна наступную пазыцыю:

Славацкі нацыянальны сацыялізм і яго ўкараненьне ў нас значыць арганічны працяг у разьвіцьці славацкіх нацыянальных сілаў у духу нашых традыцыяў. Нацыянальны сацыялізм — гэта лад, які найлепш адпавядае патрэбам славацкага жыцьця, бо дазваляе поўнае разьвязаньне ўсіх праблемаў палітычных, гаспадарскіх, сацыяльных і культурных.

Гэтай сыстэмай славацкі народ выйдзе са сфэры лібэралістычна-капіталістычнай, у якой быў гвалтоўна й супраць свайго духу ўтрыманы чужымі рэжымамі й далучыцца да новага гаспадарскага, сацыяльнага й культурнага парадку, на якім  будуецца новая Эўропа. Прадстаўнікі славацкага культурнага й духоўнага жыцьця пераканаўча жадаюць, каб тая сыстэма, якая найлепш забясьпечыць славацкую дзяржаўнасьць, была адказнымі дзеячамі ва ўсіх абласьцях нацыянальнага жыцьця пасьлядоўна, бескампрамісна й безадкладна рэалізаваная. Асобна высоўваюць патрэбу, каб гэта сталася перадусім пры будаваньні новых гаспадарскіх й сацыяльных парадкаў, але падкрэсьліваюць, што ўкараненьне тое сыстэмы павіннае пасьлядоўна выконвацца й на полі культурным і школьным.

У Татранскай Ломніцы, 31 жніўня 1940.

Тыда Ё. Гашпар, Д-р Фр. Грушоўскі, Д-р Станіслаў Мэч’яр, Ю. Чэчэтка , Д-р Я. Амбуш, Фрыца Моташка, Валентын Бэньяк, Ян Смрэк, Андрэй Жарнаў, Міла Урбан, Уладзімір Ролька, Гэнрых Бартэк, Ёзэф Цынчык.

Заўвагі перакладчыка 

Першая Славацкая Рэспубліка
Дакументы 1940 года
Маніфесты
Пераклады са славацкай мовы
Пераклады Вікікрыніцы